# data[].attributes.attachment_caption
Γιαπωνέζικο Πάρκο (Κορυτσά)

# data[].attributes.headline
Eλληνοαλβανικό Σχολείο, "Όμηρος" Τμήμα 1ο

# data[].attributes.subject
Eλληνοαλβανικό Σχολείο, "Όμηρος" Τμήμα 1ο

# data[].attributes.body
Η Κορυτσά είναι μια πόλη με πολλές φυσικές ομορφιές και πάρα πολύ πράσινο. Το γιαπωνέζικο πάρκο είναι ένα όμορφο άλσος με πολλά και πανύψηλα δέντρα, δρομάκια, λιμνούλες και ανοιχτούς χώρους που προσφέρεται για περπάτημα, ποδήλατο και παιχνίδι. Βρίσκεται στη βόρεια πλευρά της πόλης, πλησίον του Μουσείου Μεσαιωνικής τέχνης.

# data[].attributes.attachment_caption
Μουσικές βραδιές Σερενάτας στην Κορυτσά

# data[].attributes.headline
Ελληνοαλβανικό σχολείο, τμήμα 1ο

# data[].attributes.subject
Ελληνοαλβανικό σχολείο, τμήμα 1ο

# data[].attributes.body
Η Κορυτσά είναι μια μουσικόφιλη πόλη. Είναι γνωστή για τα τοπικά της τραγούδια γνωστά ως Σερενάτα. Κάθε φθινόπωρο διοργανώνονται βραδιές σερενάτας στο παλιό παζάρι της πόλης.

# data[].attributes.attachment_caption
Καρναβαλικές εκδηλώσεις Κορυτσάς

# data[].attributes.headline
Ελληνοαλβανικό σχολείο τμήμα 1ο

# data[].attributes.subject
Ελληνοαλβανικό σχολείο τμήμα 1ο

# data[].attributes.body
Η Κορυτσά είναι η πατρίδα του μεγαλύτερου καρναβαλιού στην Αλβανία που λαμβάνει χώρα αρχές Καλοκαιριού και προσελκύει επισκέπτες από όλη τη χώρα!

# data[].attributes.headline
Β΄Δημοτικό Σχολείο Τραχωνίου Στ΄ τάξη

# data[].attributes.subject
Β΄Δημοτικό Σχολείο Τραχωνίου Στ΄ τάξη

# data[].attributes.body
Κάθε χρόνο στη Λεμεσό, το Φθινόπωρο, τέλος Σεπτεμβρίου αρχές Οκτωβρίου, γίνεται η γιορτή του κρασιού. Είναι μια από τις σημαντικότερες πολιτιστικές εκδηλώσεις της Λεμεσού, με βαθιές ρίζες στην παράδοση και τη λαϊκή κουλτούρα. Η πρώτη γιορτή του κρασιού πραγματοποιήθηκε το 1961.

# data[].attributes.headline
Β' Δημοτικό Σχολείο Τραχωνίου , Στ΄τάξη

# data[].attributes.subject
Β' Δημοτικό Σχολείο Τραχωνίου , Στ΄τάξη

# data[].attributes.body
Λίγα μέτρα από τον αυτοκινητόδρομο της Λεμεσού, βρίσκεται η βόρεια άκρη του γραμμικού πάρκου Γαρύλλη και φτάνει μέχρι το ιστορικό κέντρο. Στις 2 όχθες του ποταμού Γαρύλλη, υπάρχουν εγκαταστάσεις κατάλληλες για ψυχαγωγία, άσκηση και χαλάρωση.

# data[].attributes.attachment_caption
Τσικνοπέμπτη στο σχολείο μας 

# data[].attributes.headline
Δημοτικό Σχολείο Τραχωνίου Β΄, Ε΄ τάξη

# data[].attributes.subject
Δημοτικό Σχολείο Τραχωνίου Β΄, Ε΄ τάξη

# data[].attributes.body
Τα παιδιά απόλαυσαν την μέρα της Τσικνοπέμπτης παίζοντας παραδοσιακά παιχνίδια, όπως Ουρές, σχοινί, Αφκά-αφκά πουλώ τα, και άλλα. Επίσης, στο μάθημα της Τέχνης έφτιαξαν Αοκριάτικες μάσκες μα διάφορα υλικά!

# data[].attributes.headline
SCHOLLA GRECOSHQPTARE OMIROS KORCE - KITSAKI FOTEINI

# data[].attributes.subject
SCHOLLA GRECOSHQPTARE OMIROS KORCE - KITSAKI FOTEINI

# data[].attributes.body
Το θέατρο της Κορυτσάς φιλοξενεί πολύ συχνά πολιτιστικές εκδηλώσεις όλων των ειδών (θέατρο, ποίηση, μουσική, χορό, όπερα) που προσφέρονται στο κοινό με ελεύθερη είσοδο ή με πολύ χαμηλό εισιτήριο.

# data[].attributes.attachment_link.title
Πολιτιστικές_εκδηλώσεις

# data[].attributes.attachment_caption
Καταρράκτης Καληδονίων

# data[].attributes.headline
Δημοτικό Σχολείο Τραχωνίου Β' - Ε' τάξη

# data[].attributes.subject
Δημοτικό Σχολείο Τραχωνίου Β' - Ε' τάξη

# data[].attributes.body
Ο καταρράκτης Καληδόνια περιβάλλεται από δάσος σε μια πολύ όμορφη περιοχή με εκπληκτική θέα.

Τα νερά του καταρράκτη Καληδόνια πέφτουν από ύψος 12 μέτρων προσφέροντας ένα καταπληκτικό θέαμα.

Στον καταρράκτη μπορεί να φτάσει κανείς με αυτοκίνητο ή με τα πόδια μέσα από το μονοπάτι της φύσης που οδηγεί στον καταρράκτη απολαμβάνοντας την μαγεία του τοπίου και της φύσης σε μια απόσταση δυο χιλιομέτρων.

# data[].attributes.headline
SCHOLLA GRECOSHQIPTARE OMIROS KORCE - KITSAKI FOTEINI

# data[].attributes.subject
SCHOLLA GRECOSHQIPTARE OMIROS KORCE - KITSAKI FOTEINI

# data[].attributes.body
Στις 14 Μαρτίου σε όλη την Αλβανία γιορτάζεται ο ερχομός της Άνοιξης και για τα σχολεία είναι επίσημη αργία.

Γονείς με τα παιδιά τους, μικροί και μεγάλοι ξεχύνονται στα πάρκα και στις πλατείες πετώντας χαρταετούς, τρώγοντας ψητές πατάτες, παγωτά και μπαλοκούμε δηλαδή γλυκά σπιτικά που τα πωλούν μικροπωλητές παντού. Φυσικά δεν λείπει και το βραχιολάκι του Μάρτη απο το χέρι!

# data[].attributes.attachment_link.title
Γιορτή_Ανοιξης

# data[].attributes.headline
SCHOLLA GREKOSHQIPTARE OMIROS KORCE - KITSAKI FOTEINI

# data[].attributes.subject
SCHOLLA GREKOSHQIPTARE OMIROS KORCE - KITSAKI FOTEINI

# data[].attributes.body
Το θέατρο της Κορυτσάς πήρε το ονομά του από τον Andon Zako Çajupi που είναι δικηγόρος, θεατρικός συγγραφέας, συγγραφέας, και μέλος του ενθικού απελευθεροτικού αγώνα της Αλβανίας. Το θέατρο άνοιξε το 1950 και από τότε λειτουργεί χωρίς διακοπή.

Το 2016 ανακατασκευάστηκε και μετατράπηκε σε ένα σύγχρονο θέατρο με πολύ έντονη δράση και ποικίλες πολιτιστικές ή άλλες εκδηλώσεις όπως απονομές βραβείων, εκδηλώσεις με διάφορα τιμώμενα πρόσωπα.

# data[].attributes.headline
SHKOLLA GRECOSHQIIPTARE OMIROS KORCE - KITSAKI FOTEINI

# data[].attributes.subject
SHKOLLA GRECOSHQIIPTARE OMIROS KORCE - KITSAKI FOTEINI

# data[].attributes.body
Η πόλη της Κορυτσάς είναι γεμάτη πάρκα σε κάθε της γωνιά. Το μεγαλύτερο πάρκο της που βρίσκεται στην είσοδο της πόλης ειίναι το πάρκο Ρινία, το πάρκο της νεότητας. Είναι πόλος έλξης δεκάδων ανθρώπων καθημερινά καθώς αποτελεί μια πραγματική όαση πρασίνου, ηρεμίας, χώρου για αθλοπαιδιές, άσκησης στο υπαίθριο του γυμναστήριο ή απλά μιας βόλτας σε ένα καταπράσινο και πεντακάθαρο περιβάλλον.

# data[].attributes.headline
Διαδραστικός Χάρτης με φυσικά, ιστορικά και αρχιτεκτονικά ορόσημα της Αγ. Παρασκευής Λέσβου

# data[].attributes.subject
Διαδραστικός Χάρτης με φυσικά, ιστορικά και αρχιτεκτονικά ορόσημα της Αγ. Παρασκευής Λέσβου

# data[].attributes.body
Αυτός ο διαδραστικός χάρτης είναι αποτέλεσμα 5 ωρών εργασίας.

Αρχικά, στην ώρα της Πληροφορικής οι μαθητές εντόπισαν στον διαδραστικό πίνακα τα σημεία ενδιαφέροντος και τα εβαλαν σε χρωματικές κατηγορίες ανάλογα με την ομάδα τους (Ιστορικοί, Αρχιτέκτονες, Φυσιολάτρες). Στη συνέχεια, ακολούθησε 2ωρος περίπατος στο χωριό με συνοδούς την κ. Ελπινίκη, την κ. Μαρία, και την μαμά Ειρήνη. Το υλικό που συγκεντρώθηκε ανέβηκε στον χάρτη εντός του μαθήματος πληροφορικής (με χρήση Google Drive) και τέλος, στον διαδραστικό πίνακα της τάξης οριοθετήθηκε η διαδρομή που διανύσαμε. Ηταν μια υπέροχη εμπειρία που μας επέτρεψε να εστιάσουμε στις ομορφιές του τόπου μας και να χαρούμε την τέχνη της φωτογραφίας!

# data[].attributes.attachment_link.title
Ο τόπος μας μέσα από φωτογραφίες (Αγία Παρασκευή) - Google My Maps

# data[].attributes.attachment_link.description
Οι τρεις ομάδες (Φυσιολάτρης, Ιστορικοί, Αρχιτέκτονες) βγαίνουν για φωτογράφηση μέσα στο χωριό.

# data[].attributes.attachment_caption
2o Δημοτικό Σχολείο Κρύας Βρύσης

# data[].attributes.headline
Το καρναβάλι της Κ

# data[].attributes.body
Το καρναβάλι της Κρύας Βρύσης έχει γράψει την δική του ιστορία.

Ξεκινώντας το 1988 από μια πρωτοβουλία των νέων της Κρύας Βρύσης, αργότερα οργανώθηκε, έγινε γνωστό, και καθιερώθηκε.
Το πρόγραμμα των εκδηλώσεων του καρναβαλιού πραγματοποιείται στο τριήμερο της Καθαρής Δευτέρας, με αποκορύφωμα την Κυριακή όπου πραγματοποιείται η μεγάλη παρέλαση των ομάδων και των αρμάτων. Αυτή η περίοδος αποτελεί μοναδική ευκαιρία για τους επισκέπτες να γνωρίσουν και την περιοχή.
Συμμετέχουν ομάδες και άρματα απ΄ όλη την περιοχή αλλά και αντιπροσωπείες καρναβαλιού από άλλα μέρη της Ελλάδας.

Μετά το 2009 οι εκδηλώσεις του Καρναβαλιού πήραν μία άλλη μορφή λόγω του μεγάλου οικονομικού τους κόστους,

με περισσότερο τοπικό χαρακτήρα και επίκεντρο των εκδηλώσεων την διασκέδαση των μικρών παιδιών.

# data[].attributes.headline
Αποκριάτικες εκδηλώσεις Δ.Σ. Αγ. Παρασκευής 

# data[].attributes.subject
Αποκριάτικες εκδηλώσεις Δ.Σ. Αγ. Παρασκευής 

# data[].attributes.body
Στις 27 Φεβρουαρίου στο σχολείο μας γιορτάσαμε το τέλος του Τριωδίου με υπαίθριο γαϊτανάκι, με διαγωνισμούς αποκριάτικης στολής, με παραδοσιακούς χορούς και τουμπελέκια από τους μαθητές του σχολείου μας.Με πολλά γέλια και χαρές ζήσαμε στον διασκεδαστικό ρυθμό της Αποκριάς.

# data[].attributes.headline
2o Δημοτικό Σχολείο Κρύας Βρύσης

# data[].attributes.subject
2o Δημοτικό Σχολείο Κρύας Βρύσης

# data[].attributes.body
Γεωργική - Βιοτεχνική Έκθεση Ν. Πέλλας

Ξεκίνησε το  1987 με πρωτοβουλία της τότε Κοινότητας Κρύας Bρύσης. Σήμερα αποτελεί ένα αξιόλογο οικονομικό γεγονός για την περιοχή μας αλλά  και για  την ευρύτερη περιοχή της Κεντρικής Μακεδονίας. Πραγματοποιείται κάθε χρόνο στα τέλη Αυγούστου με αρχές Σεπτεμβρίου και συγκεντρώνει πάνω από 100 εκθέτες ( γεωργικών μηχανημάτων, εργαλείων, ανταλλακτικών, αντιπροσωπειών αυτοκινήτων, συστημάτων άρδευσης, υδραυλικών ειδών, υλικών οικοδομών, βιολογικών και παραδοσιακών προϊόντων, υπηρεσιών, εμπορικών ειδών κ.ά.).
Σκοπός της έκθεσης είναι η προβολή των προϊόντων που εμπορεύονται και παράγουν μικρομεσαίες επιχειρήσεις βιοτεχνίες και βιομηχανίες της ευρύτερης περιφέρειας της Κεντρικής Μακεδονίας, των σύγχρονων επιτευγμάτων στη γεωργία και τη βιοτεχνία, του συνεταιριστικού πνεύματος και η γνωριμία των πολιτών με τη σύγχρονη τεχνολογία και τα τοπικά προϊόντα. Παράλληλα με τη λειτουργία της έκθεσης πραγματοποιούνται διάφορες ημερίδες πολιτιστικές εκδηλώσεις και η ετήσια εμποροπανήγυρις της Κρύας Βρύσης.

# data[].attributes.headline
SHKOLLA GRECOSHQIPTARE OMIROS KORCE - KITSAKI FOTEINI

# data[].attributes.subject
SHKOLLA GRECOSHQIPTARE OMIROS KORCE - KITSAKI FOTEINI

# data[].attributes.body
Επιπλέον, το πάρκο Ρινία είναι οργανωμένο με διαδρομές για ποδηλάτες, αθλούμενους ή απλά περιπατητές της φύσης. Έχει παιδικές χαρές και ένα υπαίθριο γυμναστήριο. Είναι ένας θαυμάσιος πνεύμονας οξυγόνου, αναζωογόννησης, ευεξίας και το αγαπημένο πάρκο των παιδιών.

# data[].attributes.headline
Ελληνοαλβανικό σχολείο Ομηρος, Κορυτσάς, Τμήμα 1, 2

# data[].attributes.subject
Ελληνοαλβανικό σχολείο Ομηρος, Κορυτσάς, Τμήμα 1, 2

# data[].attributes.body
Ιδιαίτερη θέση κατέχουν οι Ελληνικές Εθνικές γιορτές στο ελληνοαλβανικό σχολείο Ομηρος, Κορυτσάς. Έτσι και φέτος για τον εορτασμό της 25ης Μαρτίου οργανώθηκε μια γιορτή από τα δύο τμήματα του νηπιαγωγείου με επιλογή ορισμένων μαθητών που φορώντας παραδοσιακές στολές, είπαν ποιήματα, τραγούδησαν χόρεψαν και καταχειροκροτήθηκαν από όλους.

# data[].attributes.headline
2o Δημοτικό Σχολείο Κρύας Βρύσης

# data[].attributes.subject
2o Δημοτικό Σχολείο Κρύας Βρύσης

# data[].attributes.body
Η Κρύα Βρύση είναι ένας τόπος με πανέμορφα πάρκα που αξίζει να επισκεφτείς. Συνδυάζει τη φυσική ομορφιά με οικολογικές δραστηριότητες. Είναι ιδανικά για περιπάτους, πικνίκ και χαλάρωση. Όλες οι πλατείες και τα πάρκα της Κρύας Βρύσης αποτελούν υπέροχους χώρους με δέντρα και παγκάκια, ιδανικά για χαλάρωση και παιχνίδι.

# data[].attributes.attachment_caption
Ποταμός Λουδίας

# data[].attributes.headline
2ο Δημοτικό Σχολείο Κρύας Βρύσης

# data[].attributes.subject
2ο Δημοτικό Σχολείο Κρύας Βρύσης

# data[].attributes.body
Ο ποταμός Λουδίας είναι ένα από τα στολίδια της Κεντρικής Μακεδονίας και διατρέχει την περιοχή γύρω από την Κρύα Βρύση, προσδίδοντας μια μοναδική ομορφιά στο τοπίο. Ο Λουδίας, με τα ήρεμα νερά του, διασχίζει τον κάμπο, δημιουργώντας ένα καταπράσινο περιβάλλον. Οι όχθες του ποταμού είναι γεμάτες από πυκνή βλάστηση, με πλατάνια, λεύκες και ιτιές, προσφέροντας σκιά και δροσιά. Ο ποταμός αποτελεί σημαντικό βιότοπο για πολλά είδη χλωρίδας και πανίδας. Ο Λουδίας έχει συνδεθεί με την ιστορία της περιοχής από την αρχαιότητα. Η αποξήρανση της λίμνης των Γιαννιτσών, κατά τη διάρκεια του 20ου αιώνα, επηρέασε σημαντικά την πορεία του ποταμού. Οι εκβολές του ποταμού Λουδία αποτελούν μέρος του Εθνικού Πάρκου Δέλτα Αξιού. Ο ποταμός προσφέρει δυνατότητες για διάφορες δραστηριότητες, όπως πεζοπορία στις όχθες του, ποδηλασία και παρατήρηση πουλιών. Επίσης υπάρχει και η δυνατότητα για ναυταθλητισμού, όπως κανόε καγιάκ. Ο Λουδίας είναι ένας ποταμός που συνδυάζει την φυσική ομορφιά με την ιστορική σημασία, καθιστώντας τον έναν αξιόλογο προορισμό για τους επισκέπτες της περιοχής.

# data[].attributes.attachment_caption
Την Τετάρτη 5 Μαρτίου 2025 η Ε τάξη του Δ.Σ. Αγ. Παρασκευής σε συνεργασία με την Β΄ και την Στ τάξη του σχολείου μας επισκεφθηκε τους υδροβιότοπους στις αλυκές Καλλονής.

# data[].attributes.headline
Εκδρομή για Ορνιθοπαρατήρηση και φωτογράφιση στον κόλπο Καλλονής, 5΄απόσταση από το χωριό της Αγ. Παρασκευής Λέσβου

# data[].attributes.subject
Εκδρομή για Ορνιθοπαρατήρηση και φωτογράφιση στον κόλπο Καλλονής, 5΄απόσταση από το χωριό της Αγ. Παρασκευής Λέσβου

# data[].attributes.body
Ειδικοί από το Μουσείο Απολιθωμένου δάσους μας εξήγησαν βασικές πληροφορίες για τα πουλιά που θα παρατηρούσαμε και μας βοήθησαν να εστιάσουμε με ειδικο εξοπλισμό (κυάλια και τηλεσκόπια) στα φλαμίγκο, τους ερωδιούς και τις καστανόπαπιες που υπήρχαν κοντά στο παρατηρητήριό μας. Έτσι, αδράξαμε την ευκαιρία να φωτογραφίσουμε την σημαντική αυτή τοποθεσία. Για περισσότερες "ζωντανές εικόνες" απολαύστε το βίντεο στα σχόλια!

Η εκδρομή διοργανώθηκε σε συνεργασία με τα Κε.Πε.Α. Ευεργετούλα και Λέσβου και το Πολιτισμικό Ίδρυμα Ομίλου Πειραιώς-Μουσείο Ελαιουργείας Λέσβου.

# data[].attributes.attachment_caption
Παραλία Λουτρακίου 

# data[].attributes.headline
2o Δημοτικό Σχολείο Λουτρακίου

# data[].attributes.subject
2o Δημοτικό Σχολείο Λουτρακίου

# data[].attributes.body
Η κεντρική παραλία του Λουτρακίου είναι μια πολυσύχναστη, κοσμοπολίτικη παραλία με μεγάλες ακτές. Προσφέρεται για θαλάσσια αθλήματα, όπως σπορ-windsurfing, τζετ-σκι και ιστιοπλοΐα. Το καλοκαίρι μπορείς κανείς να απολαύσει εντυπωσιακά ηλιοβασιλέματα κι αν είναι τυχερός να συναντήσει μικρά δελφίνια που πλησιάζουν συχνά την ακτή.

# data[].attributes.attachment_caption
Αρχαιολογικός χώρος Ηραίον -Παραλία Ηραίου και Φάρος Μελαγκάβι 

# data[].attributes.headline
2ο Δημοτικό Σχολείο Λουτρακίου

# data[].attributes.subject
2ο Δημοτικό Σχολείο Λουτρακίου

# data[].attributes.body
Το Ηραίον της Περαχώρας ήταν ένα ιερό αφιερωμένο στη θεά Ήρα και βρίσκεται σε ένα μικρό όρμο του κορινθιακού κόλπου στο τέλος της χερσονήσου Περαχώρας. Ο ιδιαίτερος σχεδιασμός του ναού της Ήρας Ακραίας του 6ου αιώνα π.Χ. σε συνδυασμό με την ειδυλλιακή θέση και τα ερείπια του 9ου αιώνα π.χ. της αψιδωτής δομής παρουσιάζουν ενδιαφέρον τόσο πολιτιστικά όσο και αρχιτεκτονικά. Δεξιά του Ηραίου βρίσκεται ο φάρος Μελαγκάβι που αποτελεί ένα ξεχωριστό αξιοθέατο στον νομό Κορινθίας. Βρίσκεται στην άκρη ενός απότομου βράχου και προσφέρει μια εκπληκτική θέα στον κόλπο της Κορίνθου.

# data[].attributes.attachment_caption
Η Διώρυγα της Κορίνθου

# data[].attributes.headline
2ο Δημοτικό Σχολείο Λουτρακίου

# data[].attributes.subject
2ο Δημοτικό Σχολείο Λουτρακίου

# data[].attributes.body
Ο διάπλους στη Διώρυγα της Κορίνθου προσφέρει στους επισκέπτες ένα μοναδικό θέαμα. Η διώρυγα μήκους 6,4 χιλιομέτρων, αποτελεί ένα από τα μεγαλύτερα κατασκευαστικά έργα της χώρας που άλλαξε την ιστορία της ναυσιπλοΐας στον ελλαδικό χώρο.

Ο διάπλους δίνει τη δυνατότητα να αντικρίσει κανείς με διαφορετική οπτική, ένα από τα μεγαλύτερα κατασκευαστικά θαύματα της χώρας. Το βάθος της Διώρυγας υπολογίζεται γύρω στα 25 μέτρα από την επιφάνεια του εδάφους στην επιφάνεια του νερού. Επιπλέον, η διώρυγα έχει βάθος 8 μέτρα από την επιφάνεια της θάλασσας.

# data[].attributes.attachment_caption
Το έθιμο της Τράτας- Πηγή φωτογραφιών: Πολιτιστικός Σύλλογος "Ίβυκος"

# data[].attributes.headline
2ο Δημοτικό Σχολείο Λουτρακίου

# data[].attributes.subject
2ο Δημοτικό Σχολείο Λουτρακίου

# data[].attributes.body
Οι Απόκριες στο Λουτράκι και την Περαχώρα (χωριό κοντά στο Λουτράκι) είναι ταυτισμένες με τον τελετουργικό, σταυρωτό Χορό της Τράτας ή Χορό του Χαραλάμπη, όπως λεγόταν παλαιότερα. Κάθε Καθαρά Δευτέρα το έθιμο αναβιώνει στην κεντρική πλατεία της πόλης του Λουτρακίου.

Παλιότερα, κάθε γειτονιά του χωριού έστηνε τον δικό της χορό στις πλατείες, στο προαύλιο του παλιού νηπιαγωγείου, στις ενορίες. Οι άνδρες μασκαρεύονταν ή φορούσαν φουστανέλες ενώ οι γυναίκες έβαζαν τις τοπικές φορεσιές, πιάνονταν σταυρωτά και τραγουδούσαν αντιφωνικά, κάνοντας βήμα μέσα-έξω.

Φέτος είναι μια ξεχωριστή χρονιά καθώς

ο χορός της Τράτας αποτελεί πλέον στοιχείο του Εθνικού Ευρετηρίου Άυλης Πολιτιστικής Κληρονομιάς της Unesco!

# data[].attributes.attachment_link.title
Ο χορός της τράτας

# data[].attributes.headline
2o Δημοτικό Σχολείο Κρύας Βρύσης

# data[].attributes.subject
2o Δημοτικό Σχολείο Κρύας Βρύσης

# data[].attributes.body
Το Πνευματικό Κέντρο Κρύας Βρύσης αποτελεί έναν πολυχώρο πολιτισμού, ο οποίος προβάλλει και διατηρεί ζωντανή την παράδοση της περιοχής. Στο πλαίσιο αυτό, διοργανώνει εκθέσεις και εκδηλώσεις με θέμα τις παραδοσιακές φορεσιές, προσφέροντας στους επισκέπτες την ευκαιρία να θαυμάσουν την πλούσια κληρονομιά και την τέχνη της τοπικής ενδυμασίας.

# data[].attributes.headline
Το 31ο καρναβάλι της Κρύας Βρύσης  , Κυριακή 2 Μαρτίου του 2025

# data[].attributes.subject
Το 31ο καρναβάλι της Κρύας Βρύσης  , Κυριακή 2 Μαρτίου του 2025

# data[].attributes.body
Το καρναβάλι της Κρύας Βρύσης συγκεντρώνει πλήθος επισκεπτών από όλο τον νομό αλλά, και από όμορους νομούς. Διοργανώνονται πιο πριν διάφορeς άλλες εκδηλώσεις, όπως το κυνήγι του θησαυρού, και ο διαγωνισμός καρναβαλικής στολής, και την Κυριακή της αποκριάς, ακολουθεί η μεγάλη παρέλαση των αρμάτων και των καρναβαλιστών. Φέτος η παρέλαση δεν διέθετε Βραζιλιάνες χορεύτριες, όπως παλαιότερα έτη, αλλά είχε ευρηματικότητα και χιούμορ. Ανάμεσα στα άλλα, σχολίαζε και το νέο μετρό της Θεσσαλονίκης, το Ντουμπάι, αλλά και το Club Cavo Paradiso της Μυκόνου , παραφράστηκε σκόπιμα, ως "πάω τον Κάμπο να ραντίσω" ή αλλιώς "Κάμπο na radiso".

# data[].attributes.attachment_link.title
Καρναβάλι Κρύας Βρύσης 2025

# data[].attributes.attachment_caption
Πλατεία χωριού Αγ. Παρασκευής Λέσβου

# data[].attributes.headline
Παραδοσιακοι χοροί στο κέντρο του χωριού, μετά την παρέλαση.

# data[].attributes.subject
Παραδοσιακοι χοροί στο κέντρο του χωριού, μετά την παρέλαση.

# data[].attributes.body
Μετά την παρέλαση της 25ης Μαρτίου είναι έθιμο στο χωριό μας όλα τα παιδιά του σχολείου μας να χορεύουμε παραδοσιακούς χορούς. Οι πρόβες και η εκμάθηση των χορών γίνονται κατά τη διάρκεια της γυμναστικής μας.

# data[].attributes.headline
Πέταγμα Χαρταετών στην αυλή του σχολείου μας στο μάθημα των Εικαστικών. 2ο Δ.Σ. Κρύας Βρύσης.

# data[].attributes.subject
Πέταγμα Χαρταετών στην αυλή του σχολείου μας στο μάθημα των Εικαστικών. 2ο Δ.Σ. Κρύας Βρύσης.

# data[].attributes.body
Το Πέταγμα του Χαρταετού είναι ένα έθιμο που συνηθίζεται την Καθαρά Δευτέρα. Μετά την Κυριακή της Αποκριάς, τα γλέντια και τους χορούς, αρχίζει η μεγάλη νηστεία πριν από το Πάσχα, της Μεγάλης Τεσσαρακοστής ή Σαρακοστής, που οι Χριστιανοί ονομάζουν έτσι , εις ανάμνηση της Σαρανταήμερης Νηστείας του Χριστού μας στην έρημο. Είναι μια περίοδος καθαρτήριας διαδικασίας. Από την Καθαρά Δευτέρα αρχίζει η προετοιμασία του σώματος και της ψυχής, με την νηστεία και την αποχή από τις απολαύσεις, ως την Κυριακή του Πάσχα. Έτσι ο κάθε πιστός προετοιμάζει τον εαυτό του για την δική του Ανάσταση, ως αναγέννηση του νέου ανθρώπου (καινούργιου ψυχικά, πνευματικά και σωματικά), απαλλαγμένου από τα πάθη και τις αμαρτίες του.

Αυτήν την ανάγκη του ανθρώπου για Πνευματική και Ψυχική Εξύψωση ως τα Ουράνια, συμβολίζει το Πέταγμα του Χαρταετού, την Καθαρά Δευτέρα, κατά την Χριστιανική Παράδοση . Την επιθυμία του ανθρώπου να πλησιάσει νοητά τον Θεό, τον Κύριο, και Δημιουργό του.

Κάθε παιδί λαχταράει να ξεχυθεί στην εξοχή, τα καταπράσινα λιβάδια και να πετάξει στον καταγάλανο ουρανό τον χαρταετό του. Στην αρχή συνήθως χρέη πιλότου, ή χειριστή του χαρταετού εκτελεί ο μπαμπάς ή η μαμά του παιδιού. Και αφού καταφέρει να τον πετάξει ψηλά, παρά τις ,κάποιες φορές, αντίξοες καιρικές συνθήκες , λόγω της άπνοιας, ή άλλων εμποδίων, δίνει το σκοινάκι στο παιδί, ή ολόκληρη την καλούμπα για να την πιάσει. Η απογοήτευση του παιδιού είναι μεγάλη βέβαια, αν δεν καταφέρει να τον διατηρήσει στο ύψος που έχει πάρει, και τον δει να προσγειώνεται ανώμαλα.

Φέτος την Καθαρά Δευτέρα στην περιοχή μας έβρεχε, και όσοι βρήκαν κάποιες στιγμές χωρίς βροχή, βουτήχτηκαν στις λάσπες. Έτσι εμείς όταν επιστρέψαμε στο σχολείο από την Τρίτη και μετά, ο καιρός ήταν ηλιόλουστος και πετάξαμε τους μικρούς χαρταετούς μας, που δεν ήθελαν ιδιαίτερες ικανότητες για ανύψωση. Πετούσαν όλοι τους και τα παιδιά διασκέδασαν αφάνταστα!!

# data[].attributes.attachment_link.title
Πέταγμα χαρταετών 2025, 2ο Κρύας Βρύσης, Αικ. Λιαλιαμπίδου

# data[].attributes.headline
Ποδηλατόδρομος στο Νέο Ρύσιο

# data[].attributes.subject
Ποδηλατόδρομος στο Νέο Ρύσιο

# data[].attributes.body
Δυτικά του Νέου Ρυσίου υπάρχει ποδηλατόδρομος και πεζόδρομος.

# data[].attributes.attachment_link.title
Ποδηλατόδρομος Νέου Ρυσίου

# data[].attributes.attachment_caption
Ελληνοαλβανικό σχολείο Όμηρος Κορυτσάς, τμήμα 1ο Καρανάτσιου Παναγιώτα

# data[].attributes.headline
Φύση ,ιστορία και πολιτισμός  σε ένα πάρκο

# data[].attributes.subject
Φύση ,ιστορία και πολιτισμός  σε ένα πάρκο

# data[].attributes.body
Στο μεγαλύτερο πάρκο των Βαλκανίων, το πάρκο νεότητας ή Ρινία συνυπάρχουν αρμονικά, φύση, ιστορία και πολιτισμός! Ανάμεσα στα καταπράσινα πανύψηλα δέντρα, τα σιντριβάνια και τους πέτρινους διαδρόμους, ξεφυτρώνουν σα γιγάντια μανιτάρια τα "μπούνκερ" ή πυροβολεία που αποτελούν ένα κομμάτι της ιστορίας της χώρας .Ιδιαίτερα αξιόλογο είναι και το πάρκο των μοντέρνων γλυπτών ,Αλβανών αλλά και ξένων καλλιτεχνών με τα τεράστια και εντυπωσιακά γλυπτά και σε απόσταση αναπνοής το Πανεπιστήμιο FAN NOL!

# data[].attributes.headline
Οι παραδοσιακές φορεσιές του Ρυσίου

# data[].attributes.subject
Οι παραδοσιακές φορεσιές του Ρυσίου

# data[].attributes.body
Το Ρύσιο Βιθυνίας ήταν πόλη στις ανατολικές ακτές του Βοσπόρου. Οι παραδοσιακές φορεσιές των κατοίκων, μας θυμίζουν τη ζωή τους εκεί.

# data[].attributes.attachment_link.title
Παραδοσιακές φορεσιές

# data[].attributes.headline
Δασάκι πλάι στο σχολείο

# data[].attributes.subject
Δασάκι πλάι στο σχολείο

# data[].attributes.body
Δίπλα στο σχολείο μας έχουμε ένα όμορφο , μικρό πευκοδάσος. Περνάμε ωραία παίζοντας, όταν φεύγουμε από το σχολείο.

# data[].attributes.attachment_link.title
Δασάκι Νέου Ρυσίου

# data[].attributes.headline
Φύση & Πολιτισμός Νέου Ρυσίου

# data[].attributes.subject
Φύση & Πολιτισμός Νέου Ρυσίου

# data[].attributes.body
Το δασάκι, η γιορτή σταφυλιού, η πλατεία κάτω από το Ναό της Μεταμόρφωσης, ο παλιός ναός Αγίων Κωνσταντίνου & Ελένης σε σύνθεση που επιμελήθηκε μαθήτριά μας.

# data[].attributes.attachment_link.title
Φύση & Πολιτισμός Νέου Ρυσίου

# data[].attributes.headline
Ελαιώνας δίπλα στο Δημοτικό Σχολείο Νέου Ρυσίου

# data[].attributes.subject
Ελαιώνας δίπλα στο Δημοτικό Σχολείο Νέου Ρυσίου

# data[].attributes.attachment_link.title
Ελαιώνας δίπλα στο Δημοτικό Σχολείο Νέου Ρυσίου

# data[].attributes.attachment_caption
Ελληνοαλβανικό σχολείο Όμηρος Κορυτσάς,Τμήμα 1ο Καρανάτσιου Παναγιώτα

# data[].attributes.headline
Ανοιξιάτικη Κορυτσά

# data[].attributes.subject
Ανοιξιάτικη Κορυτσά

# data[].attributes.body
Η φύση σε όλο της το μεγαλείο !!Την άνοιξη στην Κορυτσά είναι υπέροχα! Ανθίζουν οι αγριοκερασιές με τα υπέροχα ροζ τους λουλούδια και οι φλαμουριές και αγριοκαστανιές στολίζονται με το καταπράσινο πυκνό φύλλωμά τους.

# data[].attributes.headline
Οι ομορφιές της Φύσης δίπλα στον Λουδία ποταμό από το σημείο μηδέν  και πηγαίνοντας στην Κρύα Βρύση Πέλλας

# data[].attributes.subject
Οι ομορφιές της Φύσης δίπλα στον Λουδία ποταμό από το σημείο μηδέν  και πηγαίνοντας στην Κρύα Βρύση Πέλλας

# data[].attributes.body
Ετοίμασα ένα βίντεο με όμορφες φωτογραφίες και βίντεο για να γνωρίσετε καλύτερα τον τόπο μας!! Ακολουθήστε την διαδρομή και θα είναι σαν να είσαστε και εσείς εδώ!! Ελπίζω να ξεναγηθείτε ευχάριστα !! Καλή θέαση!! από το 2ο Δημοτικό Σχολείο της Κρύας Βρύσης με αγάπη!! Θα χαιρόμασταν να σας δούμε σύντομα και από κοντά!! ΥΓ. Οι φωτογραφίες ήταν άπειρες για να τις ανεβάσω!! θα δημιουργούσα πρόβλημα στην φιλόξενη και υπέροχη πλατφόρμα του e-Twinning !! Επίσης είναι τεράστιο το μέγεθος για να το ανεβάσω στη θέση των materials- videos.

# data[].attributes.attachment_link.authors[].name
Καίτη Λιαλιαμπίδου

# data[].attributes.attachment_link.title
Οι Ομορφιές της Φύσης δίπλα στον Λουδία ποταμό από το σημείο μηδέν και πηγαίνοντας στην Κρύα Βρύση 1

# data[].attributes.headline
Ελληνοαλβανικό σχολείο Ομηρος Κορυτσάς, Τμήμα 2

# data[].attributes.subject
Ελληνοαλβανικό σχολείο Ομηρος Κορυτσάς, Τμήμα 2

# data[].attributes.body
Ένας από τους λόγους που η Κορυτσά θεωρείται ίσως η ομορφότερη πόλη της Αλβανίας είναι τα πάρκα που βρίσκονται σε κάθε τετράγωνο και τα πανύψηλα πανέμορφα δέντρα που στολίζουν όλους τους δρόμους της πόλης!

Υπάρχει μια μεγάλη ποικιλία δέντρων αλλα εκείνα που κυριαρχούν είναι οι αγριοκαστανιές που είναι το μοναδικό είδος δέντρων σε ορισμένους δρόμους, οι φλαμουριές που επίσης κυριαρχούν στην πιο κεντρική και ομορφή οδο της πόλης την Ρεπούμπλικά και τα έλατα που συναντόνται τόσο σε δρόμους όσο και σε πάρκα!

# data[].attributes.attachment_link.title
Φυση_Κορυτσα

# data[].attributes.headline
Απολιθωμένο Δάσος Λεσβου

# data[].attributes.subject
Απολιθωμένο Δάσος Λεσβου

# data[].attributes.body
Στις 14/5 επισκεφθήκαμε το απολιθωμένο δάσος Λέσβου. Είναι μοναδικό στο είδος τους παγκοσμίως και συγκεντρώσαμε φωτογραφίες και πληροφορίες για σας!

# data[].attributes.attachment_link.title
Pastel Green Simple Illustrated Cute Caring For Plants Infographic_20250515_110131_0000

# data[].attributes.headline
Δ.Σ. Αγ. Παρασκευής Λέσβου

# data[].attributes.subject
Δ.Σ. Αγ. Παρασκευής Λέσβου

# data[].attributes.body
Τι θα θέλαμε να πούμε στους συνεργάτες μας από τις άλλες χώρες;

# data[].attributes.attachment_link.title
Ενας υδροβιότοπος στο νησί μας

# data[].attributes.attachment_link.description
Η επισκεωψή μας στον υδροβιότοπο αλυκών Καλλονής όπως καταγράφηκε μέσα από κείμενα των ίδιων των μαθητών

# data[].attributes.headline
SHKOLLA GRECOSHQIPTARE OMIROS KORCE - KITSAKI FOTEINI

# data[].attributes.subject
SHKOLLA GRECOSHQIPTARE OMIROS KORCE - KITSAKI FOTEINI

# data[].attributes.body
Ιδιαίτερο ενδιαφέρον παρουσιάζουν τα σπίτια στο ιστορικό κέντρο της Κορυτσάς! Μέσα σε λιθόστρωτα δρομάκια (Γκαλντερίμια) τα κτίρια χρονολογούνται από τις αρχές του 20ου αι . Διακρίνονται παλιάς κατασκευής πλίνθινα σπίτια και μονοκατοικίες αναπαλαιωμένες που ξεχωρίζουν για τα εμβληματικά τους αρχιτεκτινικά στοιχεία με πέτρινες σκαλιστές κολώνες Κορινθιακών στοιχείων, εντυπωσιακές σιδερένιες περίτεχνες πόρτες και πέτρινες σκάλες

# data[].attributes.headline
Ελληνοαλβανικό σχολείο Ομηρος Κορυτσάς , τμήμα 2ο

# data[].attributes.subject
Ελληνοαλβανικό σχολείο Ομηρος Κορυτσάς , τμήμα 2ο

# data[].attributes.body
Το παλιά και το καινούργιο σε τέλεια αρμονία στα γκαλντερίμια της πόλης